
DR 31.10.2011 121 

 
Kita menggunakan model yang ada sekarang iaitu mereka dipilih berdasarkan 

pada kawasan masing-masing walaupun tidak semestinya mereka berada di situ.  

Kalau kita lihat, misalnya di Australia ataupun di Britain, mereka yang terpilih 
itu, mereka tidak fikir bahawa berapa allowance menjadi Yang Berhormat belia, 
misalnya. Mereka tidak fikir. Apa yang mereka fikirkan kalau di Australia, apabila 
mereka terpilih, mereka bayar yuran. Ini kerana bagi mereka ini peluang untuk mereka 
belajar. Ini satu perkara yang berbeza daripada segi fikiran bahawa mereka bukan perlu 
menjaga kawasan. Dia perlu menjaga, beri peruntukan dan sebagainya. Dia cuma 
mewakili kawasan untuk memikirkan apa yang terbaik untuk masa hadapan negara, 
masa depan rakyat dan sebagainya. Jadi, ini antara model-model yang sedang lagi kita 
kaji dan kita lihat.  

Akan tetapi diharapkan bahawa Dewan yang mulia ini, yang sebegini indah, 
insya-Allah tidak akan dibazirkan. Ia menjadi satu cabang yang penting dalam 
pembangunan kepimpinan dalam negara kita di masa yang akan datang. 

Tuan Loke Siew Fook [Rasah]: Terima kasih Yang Berhormat Menteri. Cuma 
saya hendak katakan di sini ialah memang saya rasa pandangan daripada Yang 
Berhormat Menteri berkenaan dengan konsep Parlimen Belia ini cukup positif, cukup 
progresif. Cuma saya rasa ia perlu mendapat feedback yang lebih banyak dan 
memberikan ruang kepada lebih banyak pihak untuk memberikan pandangan-
pandangan terhadap apakah model Parlimen Belia yang kita hendak wujudkan satu 
hari nanti.  

Saya di sini ingin menyarankan atau mencadangkan kepada pihak Yang 
Berhormat Menteri supaya mungkin boleh mengadakan persidangan meja bulat untuk 
mendapatkan lebih banyak pandangan supaya akhirnya apa yang kita hendak hasilkan 
satu konsep Parlimen Belia itu benar-benar dapat menghasilkan satu barisan 
kepimpinan belia yang lebih bersifat positif untuk masa hadapan negara kita. Terima 
kasih. 

Dato’ Sri Ahmad Shabery Cheek: Insya-Allah. Terima kasih atas cadangan 
tersebut. Sebenarnya sudah ada beberapa sidang dibuat. Website juga sudah 
dilontarkan perkara ini. Oleh sebab itu kita katakan prosesnya kalau ditanya bila, saya 
kata insya-Allah, ia berjalan di hujung tahun 2011 kerana ada beberapa proses. Apakah 
kita memerlukan akta Parlimen ataupun dikendalikan secara administrative, secara 
pentadbiran daripada kementerian ataupun daripada majlis belia misalnya, ataupun 
soal-soal yang berkaitan dengan dry run, bagaimana kita memilih. Daripada situ kita 
akan belajar dan memperbaiki dan kita akan menerima lebih banyak input daripada 
bukan sahaja belia tetapi orang ramai tentang perkara ini. Kita akan jadikan sebagai 
suatu institusi penting pada pembangunan demokrasi dalam negara kita. Terima kasih 
di atas cadangan tersebut. 

Saya...  

Datuk Haji Mohamad bin Haji Aziz [Sri Gading]: [Bangun] 

Dato’ Sri Ahmad Shabery Cheek: Silakan Yang Berhormat Sri Gading. 

Datuk Haji Mohamad bin Haji Aziz [Sri Gading]: Tajuk yang berbeza. Tuan 
Yang di-Pertua, ini sebagai memenuhi pesanan, memenuhi permintaan para belia kita 
khususnya peminat-peminat bola sepak... [Disampuk] 

■2040 

Yang Berhormat Menteri, sebenarnya tidak terlibat di dalam persoalan yang 
saya kemukakan. Walau bagaimanapun, saya mengucapkan tahniah kepada pasukan 
Negeri Sembilan dan juga tahniah kepada pasukan Terengganu. Nasib Terengganu 
lima minit yang terakhir menyebabkan dia kecundang. Akan tetapi tahniah kedua-dua 
pasukan ini hebat. Yang menjadi persoalannya ialah yang bukan di dalam bidang Yang 
Berhormat Menteri tetapi saya cuma hendak lahirkan mudah-mudahan pada masa 
akan datang Yang Berhormat Menteri Belia dan Sukan boleh campur tangan iaitu tiba-
tiba tiket perlawanan akhir berharga RM50... 

Tuan Abdullah Sani Abdul Hamid [Kuala Langat]: Huh! 

Datuk Haji Mohamad bin Haji Aziz [Sri Gading]: RM50.00, dan-dan 
RM50.00. Tuan Yang di-Pertua faham dan-dan itu?  



Kita menggunakan model yang ada sekarang iaitu mereka dipilih berdasarkan. pada kawasan masing-masing walaupun tidak semestinya mereka berada di situ. Kalau kita lihat, misalnya di Australia ataupun di Britain, mereka yang terpilih itu, mereka tidak fikir bahawa berapa allowance menjadi Yang Berhormat belia, misalnya. Mereka tidak fikir. Apa yang mereka fikirkan kalau di Australia, apabila mereka terpilih, mereka bayar yuran. Ini kerana bagi mereka ini peluang untuk mereka belajar. Ini satu perkara yang berbeza daripada segi fikiran bahawa mereka bukan perlu menjaga kawasan. Dia perlu menjaga, beri peruntukan dan sebagainya. Dia cuma mewakili kawasan untuk memikirkan apa yang terbaik untuk masa hadapan negara, masa depan rakyat dan sebagainya. Jadi, ini antara model-model yang sedang lagi kita kaji dan kita lihat. Akan tetapi diharapkan bahawa Dewan yang mulia ini, yang sebegini indah, insya-Allah tidak akan dibazirkan. Ia menjadi satu cabang yang penting dalam pembangunan kepimpinan dalam negara kita di masa yang akan datang. Tuan Loke Siew Fook [Rasah]: Terima kasih Yang Berhormat Menteri. Cuma saya hendak katakan di sini ialah memang saya rasa pandangan daripada Yang Berhormat Menteri berkenaan dengan konsep Parlimen Belia ini cukup positif, cukup progresif. Cuma saya rasa ia perlu mendapat feedback yang lebih banyak dan memberikan ruang kepada lebih banyak pihak untuk memberikan pandangan- pandangan terhadap apakah model Parlimen Belia yang kita hendak wujudkan satu hari nanti. Saya di sini ingin menyarankan atau mencadangkan kepada pihak Yang Berhormat Menteri supaya mungkin boleh mengadakan persidangan meja bulat untuk mendapatkan lebih banyak pandangan supaya akhirnya apa yang kita hendak hasilkan satu konsep Parlimen Belia itu benar-benar dapat menghasilkan satu barisan kepimpinan belia yang lebih bersifat positif untuk masa hadapan negara kita. Terima kasih. Dato' Sri Ahmad Shabery Cheek: Insya-Allah. Terima kasih atas cadangan tersebut. Sebenarnya sudah ada beberapa sidang dibuat. Website juga sudah dilontarkan perkara ini. Oleh sebab itu kita katakan prosesnya kalau ditanya bila, saya kata insya-Allah, ia berjalan di hujung tahun 2011 kerana ada beberapa proses. Apakah kita memerlukan akta Parlimen ataupun dikendalikan secara administrative, secara pentadbiran daripada kementerian ataupun daripada majlis belia misalnya, ataupun soal-soal yang berkaitan dengan dry run, bagaimana kita memilih. Daripada situ kita akan belajar dan memperbaiki dan kita akan menerima lebih banyak input daripada bukan sahaja belia tetapi orang ramai tentang perkara ini. Kita akan jadikan sebagai suatu institusi penting pada pembangunan demokrasi dalam negara kita. Terima kasih di atas cadangan tersebut. Saya... Datuk Haji Mohamad bin Haji Aziz [Sri Gading]: [Bangun]. Dato' Sri Ahmad Shabery Cheek: Silakan Yang Berhormat Sri Gading. Datuk Haji Mohamad bin Haji Aziz [Sri Gading]: Tajuk yang berbeza. Tuan Yang di-Pertua, ini sebagai memenuhi pesanan, memenuhi permintaan para belia kita khususnya peminat-peminat bola sepak... [Disampuk]. #2040. Yang Berhormat Menteri, sebenarnya tidak terlibat di dalam persoalan yang saya kemukakan. Walau bagaimanapun, saya mengucapkan tahniah kepada pasukan Negeri Sembilan dan juga tahniah kepada pasukan Terengganu. Nasib Terengganu lima minit yang terakhir menyebabkan dia kecundang. Akan tetapi tahniah kedua-dua pasukan ini hebat. Yang menjadi persoalannya ialah yang bukan di dalam bidang Yang Berhormat Menteri tetapi saya cuma hendak lahirkan mudah-mudahan pada masa akan datang Yang Berhormat Menteri Belia dan Sukan boleh campur tangan iaitu tiba- tiba tiket perlawanan akhir berharga RM50... Tuan Abdullah Sani Abdul Hamid [Kuala Langat]: Huh!. Datuk Haji Mohamad bin Haji Aziz [Sri Gading]: RM50.00, dan-dan RM50.00. Tuan Yang di-Pertua faham dan-dan itu?.